Document ID: /roh_data/filtered/fineweb-2-filterrobots_roh.jsonl.gz/60860

Tenor il Cussegl federal na fiss in'intervenziun betg giustifitgada. L'inflaziun saja trais giadas pi bassa ch'en la zona da l'euro ed ils pretschs d'energia sa sbassian. Tut las mesiras pussaivlas ch'èn stadas en discussiun sajan u grevas da realisar u ch'ellas hajan effects secundars nungiavischads.
Il Cussegl federal aveva discutà tranter auter sche interpresas dastgian puspè midar da la fiera d'electricitad libra en il provediment da basa, u sch'i saja da sustegnair chasadas privatas sch'ils pretschs per energia creschan. Quellas ed autras mesiras ha el dentant renvià. Persuenter ha il Cussegl federal incumbensà il departament d'economia da persequitar vinavant ils effects ch'ils pretschs d'energia e la chareschia han. Sch'i avess da smanatschar ina greva recessiun duai il departament savair preschentar al Cussegl federal opziuns co agir.